আন্তর্জাতিক চলচ্চিত্র উৎসবে পুরস্কৃত ‘চার দিকের গল্প’

কলকাতা: ‘চার দিকের গল্প'(Char Diker Galpo) ছবির সম্প্রতি বিশেষ প্রদর্শন হয়ে গেল সত্যজিৎ রায় ফিল্ম এন্ড টেলিভিশন ইনস্টিটিউটে(SRFTI)।কলাকুশলী ও বিশিষ্ট অতিথিদের উপস্থিতি ছিল এই দিনে।পরে ছবিটি চন্দ্রকোণ এর অফিসিয়াল ইউটিউব চ্যানেলে প্রকাশ করা হয়।ছবিটির পরিচালক প্রণবেশ চন্দ্র(Director Pranabesh Chandra) ।

আরো পড়ুন: স্নানরত ছবিতে শ্রাবন্তী, ছবি দিয়ে ঝড় তুললেন

‘চার দিকের গল্প’ একটা খুব সাধারণ ভাবে চারটে ছোট গল্পকে এক সূত্রে বেঁধেছে। একটা ট্রেন জার্নি হাওড়া থেকে নর্থ বেঙ্গল পর্যন্ত, এর ফাঁকে গল্প শোনানোর ছলে চারটে আলাদা আঙ্গিকের গল্পের নিটোল বুনন নিয়ে প্রণবেশ চন্দ্রের এই ছবি। ট্রেন জার্নিতে এক কামরায় দুই যাত্রী একজন ছবি পরিচালনা করেন ও গল্প লেখেন ( সমদর্শী দত্ত ), অন্যজন এক ডিটারজেন্ট কোম্পানির মার্কেটিং হেড ( ইন্দ্রাশিস আচার্য ) যদিও গল্প লিখতে ভালোবাসেন। গল্প শোনানোর পালা শুরু হতে পর পর চারটি গল্প সুন্দর ভাবে পরিবেশিত হয়।
একজন শিল্পীর অপ্রাপ্তির গল্প। একজন মূর্তি শিল্পীর নিজের কৃতিত্ব অন্ধকারে থাকার গল্প, অন্যটায় নিজের ভালো থাকার স্বার্থে অন্যায়ের সাথে মানিয়ে নেওয়ার গল্প, আরেকটা গল্পে বৃহত্তর কর্তব্যে কাছে নিজের ব্যাক্তিগত স্বার্থ না পূরণ করতে পারার গল্প, আর শেষের টায় পরের উপকার করতে, করতে নিজে কিছু না হয়ে ওঠার গল্প। চারটে চার দিকের গল্প। ছবিটি বিভিন্ন আন্তর্জাতিক ফিল্ম উৎসবে প্রদর্শিত, পুরষ্কৃত ও প্রশংসিত। চন্দ্রকোণ এর অফিসিয়াল ইউটিউব চ্যানেলে ছবিটি প্রকাশ করা হলো।

ছবির নির্মাতা প্রণবেশ চন্দ্র বললেন, ” খুব সাধারণ ভাবে গল্প বলার ছবি চার দিকের গল্প। জীবনের বাস্তবতা মাথায় রেখে চারটে আলাদা গল্পকে একটা সূতোয় গাঁথা হয়েছে। আশা করি সবার এই ছবি ভালো লাগবে। ” উপস্থিত বিশেষ অতিথি গায়ক সুরজিৎ চট্টোপাধ্যায় বললেন, ” আমার প্রণবেশের কাজ খুব ভালো লাগে। উঁনি বিজ্ঞাপন নির্মাতা হয়েও ছবি যখন বানান , দুটো মাধ্যমকে খুব সুন্দর ভাবে আলাদা করতে পারেন। “